Az élet napos oldala: Csirkeburger... Otthon!
Ha otthon készítünk hamburgert (esetemben csirkeburgert), akkor nem is tűnik olyan veszélyesen egészségtelen szemétnek. A zsemlét én sütöttem, a húst én sütöttem, megpakoltam sajttal, retekcsírával, paradicsommal, lilahagymával és salátával. Akik szeretik az ilyesmi szendvicseket, akkor próbálják ki, biztos, hogy a pasik és a gyerekek is egyaránt értékelni fogják. Talán így majd a kölkök sem vágynak annyira a hű de menő gyorsétterembe. Tökéletes választás házibulikban, kertipartikon, vagy csak úgy. Akár amolyan falatkáknak is elkészíthetjük. Süssünk mini zsemléket, hozzá mini húsokkal... szúrjuk át fogpiszkálóval és kész is a szilveszteri bulikaja.
Elkészítés: A húst kézzel összedolgozom a köménnyel, a korianderrel, a finomra aprított hagymával és petrezselyemmel, a kakukkfű letépkedett leveleivel, az apróra vágott chilivel, sóval, borssal és kevés olívaolajjal. Húspogácsákat formázok belőle, majd forró serpenyőben, oldalanként pár perc alatt szép pirosra sütöm.
Fogok egy zsemlét, belerakok egy szelet húst, rá egy szelet sajtot (vörös cheddart használtam), paradicsomot, hagymát, salátát stb. Ez a 400. bejegyzésem. Váó!
10/12/2010 08:06:00 du.
Jól néz ki!...és azok a zsömik...csodásak!
2010. október 12. 21:52
Ilyen zsömlék már nálunk is készültek. Hibátlan!Jó ötlet a retekcsíra ide! És poént is hozott a képre. :-)
2010. október 12. 22:04
Egyertelmuen az ondora gondoltam, meg mielott elolvastam volna barmit! :D Ennek ellenere siman megennem! :D
Köszönöm lányok! Amúgy ha zavaró az a csíra ott, akkor leretusálom ám! Zavaró?
2010. október 13. 7:26
Nyami, nyami éhes vagyok :)
2010. október 13. 7:30
Gyönyörű, főleg a paradicsomok istenien néznek ki. Kilépnek a képből
2010. október 13. 9:27
Hú, ezek a hambik nagyon jól néznek ki! A csibemellben pedig pont az a jó, hogy kedvedre fűszerezheted. :))A képek csodaszépek lettek.Engem nem zavar a csíra, ha nem mondod, észre sem veszem. :))
2010. október 13. 11:51
A hamburger igenis egészséges,ha ilyen!A csíra pedig fantasztikus, az élet forrása, minden benne van!:-)( és spermium,ha pontos akarok lenni,arra hasonlít..bocsika) :-DLimara zsömléjével készül nálunk is a hamburger.
2010. október 13. 14:09
Jutka, azt elhiszem :)Bianka köszi, a paradicsomos kép nekem is bejön nagyon.Szemirámisz, igen, a fantáziadús fűszerezés csak jót tehet neki :)Pötipite, semmi gáz, tudom én, hogy arra hasonlít :)
2010. október 15. 13:37
, fantasztikusan nez ki, ismet szuperek a fotok, nagyon ugyes vagygratulalok a 400 bejegyzeshez is :))
2010. október 16. 2:09
Szia Reni!Nézz be hozzám, vár ott rád valami:)
Szia Reni!Tök jó ez a hambi. A napokban nekem is eszembe jutott, hogy csinálni kéne, de nem akarok mirelit húspogit meg , kész zsemlét venni. Az lenne a kérdésem, hogy a zsemléket el lehet készíteni "síma" cukorral is, és ha igen, akkor ugyan ennyit kell bele tenni?köszi előre is!
2010. november 11. 13:51
Szia!A sima cukor mennyiségét lehet, hogy felezném. :)
2010. november 11. 17:05